paragraph_text: Kada je imala 20 godina, 1592. godine, udala se za baruna Christophe de Rabutina Chantala, s kojim je imala šestero djece. Prvo dvoje djece umrlo joj je ubrzo nakon poroda. Kada joj je preminula starija sestra Margaret, brinula je i o njeno troje djece. Kad je njezin suprug, barun de Chantal, 1601. poginuo u nesreći u lovu, imala je 28 godina te se preselila s djecom kod svog oca u Dijon. Odlučila je, da se više neće udavati i predano je odgajala djecu i služila Bogu. Oprostila je čovjeku, koji je nehotice ubio njenog muža u lovu i postala kuma njegovom djetetu.<ref>https://hkm.hr/svetac-dana/sveta-ivana-franciska-de-chantal/ Preuzeto 20. kolovoza 2021.